---
description: >-
  บทความนี้จะกล่าวถึงการติดตั้ง Rancher Server ประเภท Single Node ด้วย Docker บน
  Instance ที่ทำงานอยู่บน Nipa Cloud Space แบบกระชับ
---

# Install Rancher Server with Docker Quick Start

## Prerequisite

1. Instance ทั้งหมดใช้ Image "Ubuntu 22.04"
2. Rancher Image ใช้เป็น rancher/rancher ที่มี tag ชื่อ stable หรือ rancher/rancher:stable
3. Linux Host ที่ถูก Deploy อยู่บน NCS วิธีการ Deploy Instance นั้นสามารถ [ดูเพิ่มเติมได้ที่นี่](https://docs-epc.gitbook.io/ncs-documents/instance/launching-instance-s)
4. Instance จำเป็นต้องมี Floating IP Address เพื่อให้สามารถเชื่อมต่อไปยัง Internet ได้ ซึ่งจะใช้สำหรับการ Pull Docker Image มาจาก Container Registry

## Instructions

1. SSH หรือ Console ไปยัง Instance ปลายทางที่ต้องการติดตั้ง Rancher Server โดยวิธีการ SSH ไปยัง Instance นั้นสามารถ [ดูเพิ่มเติมได้ที่นี่](https://docs-epc.gitbook.io/ncs-documents/instance/ssh-to-linux-instance)

```
ssh nc-user@instance-ip-address
```

ด้วยวิธีการนี้จะใช้ SSL Option แบบ Self-signed Certificate ที่ Rancher เองนั้นสร้างมาให้ โดยสามารถพิมพ์ command ด้านล่างนี้ลงบน Terminal ของ Linux Host ได้เลย

```
docker run -d --restart=unless-stopped \
  -p 80:80 -p 443:443 \
  --privileged \
  rancher/rancher:stable 
```

> สาเหตุที่ต้องใส่ `--privileged` เนื่องจาก Privileged Mode จำเป็นสำหรับการ Deploy Rancher Server บน Docker Container



2. สำหรับการใช้งาน Rancher Dashboard จากภายนอก Instance นั้นให้เพิ่ม Security Group ที่มีการอนุญาตให้ HTTPS (Port 443) และ HTTP (Port 80) เพื่อให้สามารถเรียกใช้ผ่าน Browser จากคอมพิวเตอร์ส่วนตัวของคุณได้

<figure><img src="https://1352697161-files.gitbook.io/~/files/v0/b/gitbook-x-prod.appspot.com/o/spaces%2Fq2BYmWTMiaonrEL8QBP2%2Fuploads%2FT0sHFYYHDzRehEpfnxPG%2Fimage.png?alt=media&#x26;token=67fbbc40-2b58-406f-a9f8-13587b60ecd8" alt=""><figcaption></figcaption></figure>

3. สามารถเข้าใช้งาน Rancher Dashboard ผ่าน [https://localhost](https://localhost) ในกรณีที่เข้าผ่าน Browser จาก Desktop ของ Instance เองหรือผ่าน Floating IP Address ของ Instance ที่ Deploy อยู่บน NCS ได้หลังจากเสร็จสิ้นขั้นตอนที่ 2 โดยอาจจะใช้ระยะเวลาสักพักหนึ่งเพื่อให้ Rancher Server เตรียมความพร้อมก่อนที่จะเข้าใช้งาน Rancher Dashboard ได้



4. การใช้งานผ่าน Browser ครั้งแรกนั้น Rancher Dashboard จะมีการถามถึง Password ของ Admin User ที่ถูกสุ่มมาในระหว่างที่ Rancher Server กำลังจัดเตรียมความพร้อมในครั้งแรกหลังจากพิมพ์คำสั่ง `docker run` โดยคุณสามารถตามหา Password ที่ถูกสุ่มมาครั้งแรกได้จากขั้นตอนต่อไป

<figure><img src="https://1352697161-files.gitbook.io/~/files/v0/b/gitbook-x-prod.appspot.com/o/spaces%2Fq2BYmWTMiaonrEL8QBP2%2Fuploads%2FtV8Amdv6ehihTIsPceXe%2Fimage.png?alt=media&#x26;token=3d349293-9a86-4f24-be40-d2fac0481db8" alt=""><figcaption></figcaption></figure>



5. ตามหา Container ID ของ Rancher Server โดยใช้คำสั่ง

```
docker ps
```



6. หลังจากนั้นจะเป็นการค้นหา Password ครั้งแรก จาก Log ของ Rancher Server Container โดยให้แทน container-id โดยนำวงเล็บ "\[ ]" ทั้งสองออก โดยคำสั่ง

```
docker logs [container-id] 2>&1 | grep "Bootstrap Password:"
```

<figure><img src="https://1352697161-files.gitbook.io/~/files/v0/b/gitbook-x-prod.appspot.com/o/spaces%2Fq2BYmWTMiaonrEL8QBP2%2Fuploads%2Fpj8I67oojpj3xNOomAwA%2Fimage.png?alt=media&#x26;token=42c2eaae-ed46-4c83-89b8-b5738849e412" alt=""><figcaption></figcaption></figure>



7. เมื่อได้ Password จากขั้นตอนที่แล้วให้นำมาใส่ในช่อง Password ตามรูปประกอบด้านล่าง เพื่อเป็นการเข้าสู่ระบบครั้งแรก หลังจากนั้น ระบบจะนำคุณไปสู่การตั้งค่ารหัสผ่านใหม่ สิ่งแรกคือต้องเลือกเป็น "Set a Specific Password to Use" โดยให้กรอกรหัสผ่านใหม่ที่ช่อง Password และ Confirm New Password และกดเครื่องหมายถูกที่ช่อง "By checking the box, you accept the End User License Agreement & Terms & Conditions" เพื่อยอมรับข้อกำหนด

<figure><img src="https://1352697161-files.gitbook.io/~/files/v0/b/gitbook-x-prod.appspot.com/o/spaces%2Fq2BYmWTMiaonrEL8QBP2%2Fuploads%2FwMXoJyAWQitxiCDofCaN%2Fimage.png?alt=media&#x26;token=8b20b7f8-4cd0-4f33-9312-8f67c60354a7" alt=""><figcaption></figcaption></figure>



8. เมื่อกด Continue แล้ว ระบบจะนำคุณไปที่หน้าหลักของ Rancher Dashboard เป็นอันเสร็จสิ้นการเข้าใช้งาน Rancher Dashboard

<figure><img src="https://1352697161-files.gitbook.io/~/files/v0/b/gitbook-x-prod.appspot.com/o/spaces%2Fq2BYmWTMiaonrEL8QBP2%2Fuploads%2F0G2ayKpO1FwsdRv4HLHl%2Fimage.png?alt=media&#x26;token=b449140e-65a4-49c6-88dc-0d65c82ebb54" alt=""><figcaption></figcaption></figure>

> User Interface ที่คุณใช้จริงอาจแตกต่างจากรูปในบทความซึ่งอาจเกิดจากการใช้ Rancher Server ที่ต่างเวอร์ชั่นกัน❗

{% hint style="info" %}
#### วิธีการสร้าง Kubernetes Cluster ผ่าน Rancher Dashboard [ดูเพิ่มเติมได้ที่นี่](install-rancher-server-with-docker-quick-start/create-rke2-cluster-via-rancher-dashboard)
{% endhint %}







***

ข้อมูลเพิ่มเติมเกี่ยวกับการติดตั้งและใช้งาน Rancher นั้นสามารถ [ดูเพิ่มเติมได้ที่นี่](https://ranchermanager.docs.rancher.com/)

